|  |  |  |
| --- | --- | --- |
| מדינת ישראל  משרד החקלאות  ופיתוח הכפר  **לשכת המדען הראשי** |  | State of Israel  Ministry of Agriculture  & Rural Development  **Chief Scientist Office** |

31/12/2018

**נוהל פורום היגוי של קרן המדען הראשי - 2020**

**1. כללי**

פורום היגוי הינו צוות הממונה ע"י המדען הראשי ומהווה חלק מתוך ועדת היגוי/שיפוט מאוחדת. מטרת הפורום הוא לדרג את הצעות המחקר המוגשות בהתאם לחשיבותן, סיכויי הצלחתן והתאמתן ליעדים מועדפים מבחינת צרכי המו"פ החקלאי (ראה הסבר מופרט בקול הקורא). תחומים אלה נגזרים ממטרות משרד החקלאות ופיתוח הכפר כשהמו"פ נועד לגשר על פערי ידע הנחוצים להשגת יעדי המשרד.

**2. הרכב פורום היגוי**

פורום היגוי יורכב משלושה עד שישה עובדי משרד/שה"מ או עובדי מוסדות אקדמיים כאשר אחד מהם ישמש כיו"ר פורום ההיגוי. לצוות זה ייתוספו שלושה חוקרים **מתוך** וועדת השיפוט המקצועית העוסקת באותו תחום מקצוע כאשר אחד מהחוקרים שיצטרפו להיגוי הוא יו"ר וועדת השיפוט. מנוי חברי הוועדה אינו מוגבל לשנת עבודה אחת וייפסק רק על-ידי הודעה מטעם המדען הראשי על הפסקת כהונת החבר/יו"ר.

**3. תפקידי פורום ההיגוי**

**3.1** **קביעת יעדי המחקר לקול הקורא**

על פורום ההיגוי להגדיר מהם הנושאים שבהם קיימים פערי ידע המחייבים ביצוע מו"פ בתחומו. פעם בשלוש שנים יעדכן צוות ההגוי את רשימת יעדי מחקר שיאושררו ויותאמו על ידי המדען הראשי בכפוף ליעדי המשרד ויפורסמו במסגרת ה"קול הקורא" השנתי המופץ ע"י המדען בתחילת כל שנה. על בסיס ה"קול הקורא" יוגשו הצעות המחקר בנושאים שהופיעו בקול הקורא. יעדים נוספים וספציפיים יכולים להיכלל הנושאי מחקר מעודפים בהתאם לצרכים אד-הוק והנחיות המדען ופורום האסטרטגיה המשרדי.

**3.2** **הערכה ודרוג ראשוני של הצעות המחקר להלן: "פעימה ראשונה"**

הצעות המחקר לאחר קליטתן, תופצנה לחברי פורום ההיגוי. בסיום הדיון בכל הצעה והצעה יקבע הצוות ציון כללי להצעה כמפורט בהמשך. ציון כללי זה ישפיע על דירוגה ואישורה הסופי של הצעת המחקר ויהווה 25% מהציון הסופי לו תזכה הצעת המחקר. דרוג ההצעות שהוגשו לפורום ההיגוי יעשה על פי סדר יורד של הציונים. רק חברי פורום שיהיו שותפים באופן פעיל בישיבות ובדיון יוכלו לדרג את ההצעות. חבר פורום היגוי שיאלץ להעדר מהישיבה לא יוכל להעביר את דירוגו ליו"ר הוועדה ולא יילקח בחשבון.

קביעת הציון הכללי של כל הצעה בנפרד תעשה בהתחשב בקריטריונים ובמשקולות הבאים:

1. תרומת הידע שיפותח, באם המחקר יצליח, וישימותו לחקלאות ישראל) 50% מהציון הכולל).
2. תרומת הידע שיפותח, באם המחקר יצליח, והפוטנציאל הגלום בו למסחור בינלאומי (10% מהציון הכולל).
3. מידת החדשנות של הצעת מחקר (20% מהציון הכולל).
4. סיכויי הצלחה של הצעת מחקר (20% מהציון הכולל).
5. פורום היגוי "פיתוח" (אם קיים בשנה נתונה) לא יתייחס לקריטריון החדשנות. בדיוניו קריטריונים א' וב' וד' המוזכרים מעלה יהוו כול אחד 33.3% מהציון הכולל הסופי להצעה.

ההצעות שיקבלו את הציונים הגבוהים ביותר יועברו לדיון בוועדות השיפוט תוך פיצול לשני מסלולים כמפורט בקול הקורא ובנוהל וועדת שיפוט (להלן "פעימה שניה") ובלבד שקיבלו ציון 5.0 לפחות.

**4. החלטות פורום ההיגוי**

**4.1 טופס דרוג פורום היגוי - רשימה מדורגת של ההצעות בצרוף ציון לכל הצעה.**

יו"ר הפורום יעלה לאתר המדען את החלטות הוועדה ועל כל החברים אשר נכחו בישיבה לחתום אלקטרונית על ההחלטות שהתקבלו. ההחלטה תכלול את רשימת כל הצעות המחקר שהוגשו לצוות כשהן מסודרות בדרוג יורד מהראשונה (המומלצת ביותר) ועד לאחרונה. לכל הצעה יינתן ציון כללי (בין 1 ל-10) כאשר 10 הינה ההצעה המצטיינת והמומלצת ביותר וכן הלאה.

**5. יוזמות להגשת הצעות נוספות**

לאורך כול השנה, במהלך ועם תום הדיונים בהצעות שהוגשו, מתבקש פורום ההיגוי לבחון אם נותרו בעיות מחקריות ואיומים משמעותיים בענפי החקלאות השונים שלא הוגשו אליהן הצעות מחקר. חוקרים המזהים בעיה המסכנת ענף חקלאי ומהווה איום משמעותי על קיומו, מוזמנים לפנות לאורך כול השנה לפורום ההיגוי ולהציג את הבעיה. במקרים אילו, מתבקש הצוות ליזום פנייה למדען הראשי ולהמליץ על הוצאת קול קורא למיזם לטיפול בנושא. המדען ישקול המלצה זו בכפוף לתקציב המדען לשנה נתונה.

**6. נוהלי הדיונים**

* + יו"ר פורום ההיגוי אחראי לכינוס הצוות, לניהול הדיונים, להעלאת החלטות הוועדה לאתר המדען, שליחת ההחלטות לאישור והחתמה אלקטרונית של חברי הוועדה. בסיום הליך ההחתמה אחראי היו"ר על העברת ההחלטות באופן אלקטרוני לקרן המדען.
  + חבר פורום היגוי השותף **כחוקר ראשי או משני** בהצעת מחקר שמובאת לדיון, לא ישתתף בדיונים כאשר הצעתו נדונה. יו"ר הועדה יציין באתר המדען שהחוקר לא השתתף בעת הדיון בהצעות שבהן הוא שותף.
  + מספר חברים מינימאלי לקיום ישיבה של פורום ההיגוי הוא מחצית מחברי הצוות, ולא פחות משני חברים.
  + חברי הפורום ישמרו על חשאיות הדיונים שנדונו ולא יעבירו כל מידע מחוצה לו.

**7. הדיונים בקרן המדען לאחר קבלת החלטות פורום ההגוי**

**7.1 כללי:**

כאמור בקול הקורא לשנת 2020, תוגש ישירות הצעת מחקר מקיפה( כמו בשנת 2019). הדיונים על הצעות המחקר יתקיימו בשתי פעימות. פעימה ראשונה של פורום ההיגוי בלבד אשר ידרג את ההצעות (ראה טופס בסוף הקובץ). הדרוג יוגש לקרן המדען וההצעות בעלות הציון הגבוה ביותר יעברו לדיון שני אך ורק בהרכב של חברי וועדת השיפוט למחקרים תוך הפרדה לשני מסלולים ובליווי חוות דעת מקצועיות של בוחנים חיצוניים (ראה: נוהל פורום השיפוט).

**7.2 נוהל החלטה אילו מחקרים עוברים מהפעימה הראשונה לשנייה**

ההחלטה לגבי איזה הצעות מחקר יכללו ברשימת ההצעות שיעברו לשלב השיפוט המדעי תתבצע בצורה הבאה: המדען הראשי יתייחס לממוצע הרב שנתי (בחמש השנים האחרונות) של גובה התקציב שקבלו תכניות בתחום ועדת היגוי מסוימת. סכום זה יקרא "סכום הבסיס" ויוגדר כ 100%. המדען יעביר תכניות לשיפוט מדעי בהתאם לדרוג הציונים של פורום ההיגוי בסדר יורד עד גובה של 150% מסכום הבסיס. במידה ויהיה צורך בהעדפה מתקנת לתחום חקלאי מסוים או תחום מסוים לא ימומן באותה שנה, תופיע ההתייחסות לנושא בקול הקורא לאותה שנה.

**7.3** **הציון הסופי**

הצעות המחקר שיעברו מהפעימה הראשונה (פורום היגוי) לפעימה השנייה (וועדת שיפוט מדעי) יועברו לדיון בוועדות שיפוט מדעיות. סדר העדיפות למימון ההצעות יקבע בהתאם לציון השיפוט המדעי של ההצעות בכפוף לנוהל וועדות שיפוט של המדען. ציון זה (לאחר נירמול) יהווה 70% מהציון הסופי ויצטרף לציון וועדת ההיגוי (30%). ועדת המו"פ העליונה תציג בסיכום דיוניה את הרשימה הסופית של המחקרים שיומלצו למימון והפעלה והכול כפוף לאישור בוועדת המכרזים למחקרים ובזמינות תקציב מדינה לנושא בשנה נתונה.

**טופס החלטת פורום היגוי להצעות מחקר לשנת 2020**

**קרן המדען המרכזית**

**שם פורום היגוי/שיפוט:**

**תוכנית מס': \_\_\_\_\_\_\_\_\_\_\_\_\_\_**

**חוקר ראשי: \_\_\_\_\_\_\_\_\_\_\_\_\_\_**

**הערכה כוללת של תוכנית המחקר:**

**ציון כללי סופי**: ­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_

(9.0-10) הצעה מצטיינת בעלת חשיבות גבוהה מאוד בתחום ומומלצת ביותר

(8.0-8.9) הצעה בעלת חשיבות גבוהה

(6.0-7.9) הצעה בעלת חשיבות בינונית

הצעה בעלת חשיבות נמוכה (5.0-5.9)

(1.0-4.9) הצעה בעלת חשיבות נמוכה מאוד ואינה מומלצת לביצוע על ידי פורום ההיגוי/שיפוט

1. הערך את תרומת הידע שיפותח, באם המחקר יצליח, חשיבותו וישימותו לחקלאות ישראל (משקל יחסי 50%**)**

(9.0-10) תרומה משמעותית ביותר

(8.0-8.9) תרומה חשובה

(6.0-7.9) תרומה בינונית

(5.0-5.9) תרומה נמוכה

(1.0-4.9) תרומה זניחה, מומלץ לא לממן

2. הערך את תרומת הידע שיפותח, באם המחקר יצליח, והפוטנציאל הגלום בו למסחור בינלאומי (משקל יחסי 10%)

(9.0-10) גבוהה מאד

(8.0-8.9) גבוהה

(6.0-7.9) טובה

(1.0-5.9) תרומה זניחה, לא מומלץ לביצוע

3. חדשנות המחקר (משקל יחסי 20%)

(9.0-10) גבוהה מאד

(8.0-8.9) גבוהה

(6.0-7.9) ממוצעת

(1.0-5.9) אין חדשנות, לא מומלצת לביצוע

4. סיכויי הצלחת המחקר (משקל יחסי 20%)

(9.0-10) גבוה מאד

(8.0-8.9) גבוה

(6.0-7.9) ממוצע

(1.0-5.9) חסר סיכוי, לא מומלצת לביצוע

**חזקות וחולשות התוכנית, פרט:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_